ai4bharat/Pralekha huggingface dataset:
భూ శా స్త్ర మంత్రిత్వ శాఖ
ప్రజలకు ముఖ్యంగా రైతులకు ఖచ్చితమైన వాతావరణ సమాచారాన్ని అందించడానికి ఆటోమేటిక్ వ్యవసాయ వాతావరణ కేంద్రాలు.... కేంద్ర మంత్రి డాక్టర్ జితేంద్ర సింగ్
రోజువారీ వ్యవసాయ కార్యకలాపాలపై నిర్ణయం తీసుకోవడానికి అవకాశం కల్పించే విధంగా వ్యవసాయ వాతావరణ సమాచార సలహాలు
ప్రస్తుతం 43 మిలియన్లకు పైగా రైతులు నేరుగా ఎస్ఎంఎస్ ల ద్వారా వ్యవసాయ వాతావరణ సలహాలను పొందుతున్నారు
గ్రామీణ కృషి మౌసం సేవ పథకం కింద బ్లాక్ స్థాయి వ్యవసాయ వాతావరణ సలహా సేవలను పెంచడానికి 200 జిల్లా అగ్రోమెట్ యూనిట్ల ఏర్పాటు
ప్రజలకు ముఖ్యంగా రైతులకు ఖచ్చితమైన వాతావరణ సమాచారాన్ని అందించడానికి భారత వాతావరణ శాఖ ఆటోమేటిక్ వ్యవసాయ వాతావరణ కేంద్రాలను నెలకొల్పుతున్నదని కేంద్ర శాస్త్ర సాంకేతిక, భూ శాస్త్రాల, సిబ్బంది వ్యవహారాలు, ప్రజా ఫిర్యాదులు, అణుశక్తి, అంతరిక్ష విభాగాల శాఖల  సహాయ మంత్రి డాక్టర్ జితేంద్ర సింగ్ తెలిపారు. ఈరోజు రాజ్య సభలో ఒక సభ్యుడు అడిగిన ప్రశ్నకు లిఖిత పూర్వకంగా ఇచ్చిన సమాధానంలో డాక్టర్ జితేంద్ర సింగ్ భారతీయ వ్యవసాయ పరిశోధన నెట్వర్క్ కింద ఉన్న వ్యవసాయ విజ్ఞాన కేంద్రాలలో జిల్లా అగ్రోమెట్ యూనిట్లను ఏర్పాటు చేయడం జరిగిందని చెప్పారు. బ్లాక్ స్థాయిలో వాతావరణ సలహా సేవలను విస్తరించడానికి గ్రామీణ కృషి మౌసం సేవ పథకం కింద జిల్లా అగ్రోమెట్ యూనిట్లలో అదనంగా 200 అగ్రోమెట్ అడ్వైజరీ సర్వీసెస్ నెలకొల్పడానికి చర్యలు తీసుకుంటున్నామని మంత్రి చెప్పారు.
దేశంలో రైతులకు ఖచ్చితమైన వాతావరణ సమాచారాన్ని అందించి పాడి పశువుల పెంపకం, వ్యవసాయ కార్యక్రమాలను చేపట్టడానికి విధానాలను రూపొందించడానికి భారత వాతావరణ శాఖ, భారత వ్యవసాయ పరిశోధనా మండలి, రాష్ట్రాల వ్యవసాయ విశ్వవిద్యాలయాలు కలసి సంయుక్తంగా అమలు చేసే గ్రామీణ కృషి మౌసం సేవ ఎంతగానో దోహదపడుతుందని మంత్రి వివరించారు. వాతావరణ పరిస్థితుల ఆధారంగా జిల్లా బ్లాకు స్థాయిలో వాతావరణ పరిస్థితులపై మధ్యస్థ వాతావరణ సూచనలు సిద్ధం చేస్తారు. వీటిని ప్రతి మంగళవారం మరియు శుక్రవారాల్లో రాష్ట్రాల వ్యవసాయ విశ్వవిద్యాలయాల్లో నెలకొల్పిన అగ్రోమెట్ ఫీల్డ్ యూనిట్లు,జిల్లా అగ్రోమెట్ యూనిట్ల ద్వారా రైతులు, ప్రజలకు అందించడం జరుగుతుంది.
రోజువారీ వ్యవసాయ కార్యకలాపాలపై నిర్ణయం తీసుకునే అంశంలో ఈ అగ్రోమెట్ సలహాలు రైతులకు సహాయపడతాయి. వర్షాభావ పరిస్థితులు ఏర్పడినప్పుడు వ్యవసాయ వనరుల వినియోగంపై నిర్ణయాలు తీసుకుని వీటి ద్వారా ఎక్కువ లభ్డిని పొందడానికి ఈ సలహాలు ఉపయోగపడతాయి. ప్రతికూల వాతావరణ పరిస్థితులు ఏర్పడినప్పుడు ఈ సూచనలను అమలు చేసి పంట దిగుబడిని ఎక్కువ చేసి నష్టాలను రైతులు తగ్గించుకోగలుగుతారు.
వర్షాలు, వాతావరణ మార్పులకు సంబంధించిన తాజా సమాచారాన్ని గ్రామీణ కృషి మౌసం సేవ పథకం లో భాగంగా భారత వాతావరణ శాఖ హెచ్చరికలను జారీ చేస్తూ నష్టాలను తగ్గించడానికి, రైతులు అమలు చేయవలసిన చర్యలపై ముందస్తు హెచ్చరికలను జారీ చేస్తున్నది. విపత్తులను సమర్థవంతంగా ఎదుర్కోవడానికి హెచ్చరికలు, ముందస్తు జాగ్రత్తల వివరాలను రాష్ట్ర వ్యవసాయ శాఖలకు కూడా అందజేయడం జరుగుతున్నది.
ప్రింట్ మరియు ఎలక్ట్రానిక్ మీడియా, దూరదర్శన్ , రేడియో, ఇంటర్నెట్ వంటి సమాచార వ్యవస్థలతో పాటు వ్యవసాయం రైతు సంక్షేమ మంత్రిత్వశాఖ రూపొందించిన కిసాన్ పోర్టల్ ద్వారా మొబైల్ ఫోన్లకు ఎస్ఎంఎస్ లను పంపడం, ప్రైవేట్ రంగ సహకారంతో రైతులకు వ్యవసాయ వాతావరణ సూచనలు, సలహాలను అందజేయడం జరుగుతుంది. ప్రస్తుతం 43.37 మిలియన్ రైతులు ఎస్ఎంఎస్ ద్వారా అగ్రోమెట్ సలహాలను పొందుతున్నారు.
రైతులు తమ జిల్లాకు సంబంధించిన హెచ్చరికలు మరియు సంబంధిత అగ్రోమెట్ సలహాలతో సహా వాతావరణ సమాచారాన్ని పొందడానికి వీలు కల్పించే విధంగా భారత భూ శాస్త్రాల మంత్రిత్వ శాఖ ‘మేఘదూత్’ అనే మొబైల్ యాప్ కూడా అందుబాటులోకి తెచ్చింది.
బొగ్గు మంత్రిత్వ శాఖ
18%శాతం పెరుగుదలతో అక్టోబర్ నాటికి 448 మిలియన్ టన్నులకు చేరుకున్న బొగ్గు ఉత్పత్తి
మార్చి 2023 నాటికి విద్యుత్ ప్లాంట్లకు 45 ఎంటిల స్టాక్ను సేకరించాలని బొగ్గు మంత్రిత్వ శాఖ లక్ష్యంగా పెట్టుకుంది
ఇతర మంత్రిత్వ శాఖలతో కలిసికట్టుగా ఆటంకాలు లేకుండా బొగ్గ రవాణా చేసే ప్రక్రియ
దేశంలో మొత్తం బొగ్గు ఉత్పత్తి అక్టోబర్ 2022 నాటికి 448 మిలియన్ టన్నులు గా ఉంది. ఇది గత ఏడాది ఇదే కాలానికి చసిన ఉత్పత్తికన్నా 18% ఎక్కువ. కోల్ ఇండియా లిమిటెడ్  నుంచి బొగ్గు ఉత్పత్తి వృద్ధి కూడా 17% కన్నా ఎక్కువగా ఉంది. దేశీయ బొగ్గు ఆధారిత ప్లాంట్లకు నవంబర్ 2020 చివరి నాటికి 30 మిలియన్ టన్నుల బొగ్గు స్టాక్ను సమకూర్చాలని బొగ్గు మంత్రిత్వ శాఖ ప్రణాళికలు వేస్తోంది. ఈ స్టాక్ను సమకూర్చే ప్రక్రియను కొనసాగించాలని, తద్వారా 31 మార్చి 2023 నాటికి థర్మల్ పవర్ ప్లాంట్ల  స్టాకు 45 మిలియన్ టన్నులకు చేరుకుంటుందని శాఖ ప్రణాళికలు వేస్తోంది. గనులలో  బొగ్గు స్టాక్ను పెంచేందుకు ప్రణాళికలు కూడా వేస్తోంది.
ఈ ఏడాది మొదటి ఏడునెలలో, రోజువారి రేక్ల సౌలభ్యంలో 9% సగటు వృద్ధి కావడమన్నది పవర్ ప్లాంట్ల వద్ద స్టాక్లను సమకూర్చేందుకు ఎక్కువ పరిణామంలో బొగ్గును రవాణా చేయడానికి తోడ్పడుతోంది. ఇంధన మంత్రిత్వ శాఖ కూడా రైల్ కమ్ రోడ్డు మాధ్యమం ద్వారా బొగ్గు రవాణాను పెంచుతోంది. రానున్న ఎనిమిది నెలలకు విద్యుత్ ఉత్పత్తి చేసే కంపెనీలు అన్నింటికీ ఆర్సిఆర్ మాధ్యమం ద్వారా రవాణా చేసే కోటా గురించి సిఐఎల్ సమాచారాన్ని ఇచ్చింది. ఇది విద్యుత్ ఉత్పత్తి కంపెనీలు తమ రవాణా వ్యూహాన్ని ముందస్తుగా రూపొందించుకునేందుకు తోడ్పడుతుంది.
ఓడరేవులు, షిప్పింగ్, జలమార్గాల మంత్రిత్వ శాఖ, ఇంధన, రైల్వేలు, బొగ్గు మంత్రిత్వ శాఖలు బొగ్గును సముద్రమార్గం ద్వారా రవాణా చేసేందుకు కలిసి పని చేస్తున్నాయి. ఇప్పటివరకూ ఎంసిఎల్ నుంచి పరదీప్ వరకు బొగ్గును రైలు మార్గం ద్వారా, ఆపైన తూర్పు తీరాన ఉన్న విద్యుత్ ప్లాంట్లకు రైలు- సముద్రం-రైలు మార్గం ద్వారా రవాణా చేస్తున్నారు. దేశంలోని తూర్పు ప్రాంతంలో ఉన్న బొగ్గు గనుల నుంచి బొగ్గును పశ్చిమ తీరానికి లేదా ఉత్తర ప్రాంతాలకు రవాణా చేయడాన్ని ప్రభుత్వం ప్రోత్సహిస్తోంది. ఇందుకు అనుగుణంగానే పరదీప్కు రవాణా చేసే బొగ్గు సామర్ధ్యాన్ని పెంచడం జరిగింది. వచ్చే ఏడాది తొలి నెలలల్లో పశ్చిమ తీరంలో ఉన్న ప్లాంట్లకు బొగ్గును చేరవేసే పనిని ప్రారంభించేందుకు ప్రణాళికలు వేస్తున్నారు. సాధ్యమయ్య మూడు మాధ్యమాల ద్వారా బొగ్గును రవాణా చేయడాన్ని ప్రోత్సహించాలని ప్రభుత్వం యోచిస్తోంది.
ఉత్పత్తి, రవాణా, దేశీయ బొగ్గు నాణ్యత అంశాలను బొగ్గు మంత్రిత్వ సన్నిహితంగా పర్యవేక్షిస్తోంది.
హోం మంత్రిత్వ శాఖ
ఏ తరహా దాడినైనా ఎన్ఎస్జి ఎదుర్కొంటుంది: కేంద్ర మంత్రి శ్రీ రాజ్నాథ్ సింగ్
జాతీయ భద్రత దళం  ఒక్క పొరపాటుకైనా తావు ఇవ్వని ఒక ప్రపంచ శ్రేణి బలగం అని, ఇది ఏ తరహా దాడికి అయినా సరే అతి తక్కువ కాలంలో ఎదురొడ్డి ప్రతి దాడికి పాల్పడే శక్తిని కలిగి ఉన్నదని కేంద్ర హోం శాఖ మంత్రి శ్రీ రాజ్నాథ్ సింగ్ అన్నారు. హైదరాబాద్ సమీపంలోని ఇబ్రహీంపట్నం లో ఉన్న ఎన్ఎస్జి కి చెందిన 28వ స్పెషల్ కాంపోజిట్ గ్రూప్  భవన సముదాయాన్ని శ్రీ రాజ్నాథ్ సింగ్ ఈ రోజు ప్రారంభించారు. ఈ సందర్భంగా కేంద్ర మంత్రి మాట్లాడుతూ, ఎన్ఎస్జి లో సైన్యం మరియు అర్థ సైనిక బలగాలకు చెందిన వారు ఉన్నారని, ఈ కారణంగా ఉగ్రవాద దాడులు, హైజాక్ యత్నాలకు ఎదురొడ్డి నిలిచే బహుముఖ బాధ్యత ఎన్ఎస్జి పైన ఉన్నదని చెప్పారు. ఎన్ఎస్జి హబ్ లో ప్రపంచ స్థాయి ప్రమాణాలు కలిగిన శిక్షణ సదుపాయాలు ఉన్నట్లు మంత్రి వెల్లడించారు. అలాగే ఎన్ఎస్జి రాష్ట్ర పోలీసు బలగాలతో కలిసి సంయుక్త విన్యాసాలను చేపడుతూ ఉంటుందని తద్వారా వారి యొక్క వృత్తి పరమైన శక్తియుక్తులను పెంపొందించుకోవడంలో ఎన్ఎస్జి తన వంతుగా సహాయాన్ని అందిస్తూ ఉంటుందని కూడా ఆయన వివరించారు. ముంబయి లో 26/11 దాడుల అనంతరం ప్రతి చర్యకు దిగే సమయాన్ని తగ్గించాలనే ఉద్దేశంతో ప్రభుత్వం జాతీయ భద్రత కేంద్రాలను ముంబయి లో  చెన్నయ్ లో  హైదరాబాద్ లో  కోల్కత్తా లో  మరియు గాంధీనగర్ లో  ఏర్పాటు చేసిందని శ్రీ రాజ్నాథ్ సింగ్ గుర్తు చేశారు.
ఉగ్రవాదం ప్రపంచంలో అన్ని మూలలకు పాకిపోయిందని, సామాజిక మాధ్యమాలలోను అది కొత్త కొత్త సవాళ్ళను రువ్వుతోందని, మరి దీనిని దృష్టిలో పెట్టుకొని ఈ విధమైన సవాళ్ళను అధిగమించడానికి భద్రతా దళాలు వాటి సాంకేతిక సామర్ధ్యాలను బలోపేతం చేసుకోవలసిన అవసరం ఉందని కేంద్ర మంత్రి సూచించారు. 2019వ సంవత్సరంలో ఎవరెస్టు శిఖరాన్ని అధిరోహించేందుకు సిద్ధమవుతున్న 16 మంది సభ్యులతో కూడిన ఎన్ఎస్జి బృందానికి కేంద్ర మంత్రి అభినందనలు తెలిపారు. ఎన్ఎస్జి ఉత్తమమైన దళాలలోకెల్లా మెరుగైన దళమని మంత్రి అన్నారు. ఈ దళం ఎటువంటి దాడినైనా ధీటుగాను మరియు దక్షతతోను తిప్పికొట్ట గలదన్న విశ్వాసాన్ని వ్యక్తం చేశారు.
అంతక్రితం ఎన్ఎస్జి డైరెక్టర్ జనరల్ శ్రీ సుదీప్ లక్టకియ సభకు స్వాగతం పలుకుతూ, హైదరాబాద్ లోని ఎన్ఎస్జి కేంద్రం పరిధిలో ఛత్తీస్గఢ్, తెలంగాణ, ఆంధ్ర ప్రదేశ్ మరియు ఒడిశా లు ఉన్నట్లు వివరించారు.
ఎన్ఎస్జి తన శక్తియుక్తులను ఇనుమడింప చేసుకొనే ప్రయత్నాలలో భాగంగా ఫ్రాన్స్ మరియు యుఎస్ఎ లతో కలసి విన్యాసాలను నిర్వహించిందని ఆయన వెల్లడించారు. ఎన్ఎస్జి 115 మంది ఉగ్రవాదులను ఎదుర్కొని, 3 అశోక చక్రాలు, 3 కీర్తి చక్రాలు, 3 శౌర్య చక్రాలతో పాటు, 109 పోలీస్ పతకాలను చేజిక్కించుకొందని, ఇది ఎన్ఎస్జి యొక్క సత్తాకు ఒక నిదర్శనంగా నిలుస్తోందన్నారు. ఇబ్రహీంపట్నం లోని ఎన్ఎస్జి కేంద్రం 200 ఎకరాల సువిశాల ప్రదేశంలో విస్తరించిన హరిత భవన సముదాయమని, దీనిని పర్యావరణ, స్నేహపూర్వకమైన రీతిలో నిర్మించారని ఆయన చెప్పుకొచ్చారు.
ఈ కార్యక్రమంలో ఆంధ్ర ప్రదేశ్ మరియు తెలంగాణ రాష్ట్రాల గవర్నర్ శ్రీ ఇ.ఎస్.ఎల్, నరసింహన్, తెలంగాణ ప్రభుత్వ హోం శాఖ మంత్రి శ్రీ నాయిని నరసింహారెడ్డి లతో పాటు పలువురు సీనియర్ పోలీసు అధికారులు పాల్గొన్నారు.
ఈ సందర్భంగా ఎన్ఎస్జి సిబ్బంది పోరాట వ్యూహాలను, దాడులను ఇతరత్రా విపత్కర పరిస్థితులలో విధులను ఏ విధంగా నిర్వహించేది కమెండోలు ప్రత్యక్షంగా ప్రదర్శించారు.
ప్రధాన మంత్రి కార్యాలయం
భర్తీ పరీక్షల ను ప్రాంతీయ భాషల లోనిర్వహించడాన్ని ప్రశంసించిన ప్రధాన మంత్రి
స్టాఫ్ సెలక్షన్ కమిశన్ మల్టీ టాస్కింగ్ స్టాఫ్  పరీక్ష ను మరియు సిహెచ్ఎస్ఎల్ఇ పరీక్ష ను హిందీ మరియు ఇంగ్లీషు భాషల కు తోడు 13 ప్రాంతీయ భాషల లో నిర్వహించాలన్న చొరవ ను ప్రధాన మంత్రి శ్రీ నరేంద్ర మోదీ ప్రశంసించారు. ఇది భాష పరమైనటువంటి అడ్డంకి తాలూకు నష్టాన్ని ఎదుర్కోకుండానే మన యువతీ యువకుల కు సమానమైన అవకాశాల ను ప్రసాదిస్తుంది అని ఆయన అన్నారు.
‘‘ప్రాంతీయ భాష ల పట్ల మేం కట్టబెడుతున్న ప్రాధాన్యం మరియు మన యువత కు వారి కలల ను పండించుకోవడాని కి ఒక విశాలమైనటువంటి కేన్ వాస్ ను అందించడం పూర్తి ఉత్సాహం తో కొనసాగుతోంది.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 171.48 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.88 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,71,48,89,260
|
|
అందుబాటులోని నిల్వలు
|
|
11,88,59,356
171.48 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.88 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
ఆసియా క్రీడల్లో కాంస్య పతకం సాధించిన మహిళా రోలర్ స్కేటర్లకు ప్రధాని అభినందన
ఆసియా క్రీడల్లో మహిళల స్పీడ్ స్కేటింగ్ 3000 మీటర్ల రిలేలో కాంస్య పతకం సాధించిన రోలర్ స్కేటర్లు కార్తీక జగదీశ్వరన్, హీరల్ సాధు, ఆరతి కస్తూరి రాజ్లను ప్రధానమంత్రి శ్రీ నరేంద్ర మోదీ ఇవాళ అభినందించారు. ఈ పోటీలో వారు చూపిన పట్టుదల, జట్టు స్ఫూర్తిని ఆయన కొనియాడారు. 7ీ ్యా ్ని
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“కార్తీక జగదీశ్వరన్, హీరల్ సాధు, ఆరతి కస్తూరి @heeral_sadhu, @aarathyskatingలకు నా అభినందనలు. మన అసాధారణ మహిళా స్పీడ్ స్కేటింగ్ రిలే జట్టు ఆసియా క్రీడల స్పీడ్ స్కేటింగ్ 3000 మీటర్ల రిలేలో అద్భుతంగా రాణించి కాంస్య పతకం కైవసం చేసుకుంది. వారి మొక్కవోని సంకల్పం, అత్యుత్తమ జట్టు స్ఫూర్తి ప్రతి ఒక్కరికీ ప్రేరణనిస్తాయి” అని ప్రధానమంత్రి పేర్కొన్నారు.
భారత పోటీ ప్రోత్సాహక సంఘం
ఇంటర్నేషనల్ ఫ్లేవర్స్ అండ్ ఫ్రాగ్రెన్స్ కంపెనీ ఆధీనంలోకి న్యూట్రిషన్ అండ్ బయో సైన్సెస్ కంపెనీ...ఆమోదం తెలిపిన సిసిఐ
కాంటిషన్ చట్టం 2002 ప్రకారం న్యూట్రిషన్ అండ్ బయో సైన్సెన్స్ కంపెనీని  ఇంటర్నేషనల్ ఫ్లేవర్స్ అండ్ ఫ్రాగ్రెన్స్ కంపెనీ  స్వాధీనం చేసుకుంది. దీనికి కాంపిటిషన్ కమిషన్ ఆఫ్ ఇండియా ఈరోజున ఆమోదం తెలిపింది.
స్పిన్ కోను ఈ మధ్యనే డ్యూపాంట్ కంపెనీ ప్రారంభించింది. తాజా పరిణామాలతో స్పిన్ కో కంపెనీపై పూర్తిస్థాయిలో ఐఎఫ్ ఎఫ్ నియంత్రణలోకి వెళ్లింది.
ఐఎఫ్ ఎఫ్ అనేది అమెరికాలోని న్యూయార్క్నుంచి పని చేస్తున్న ప్రభుత్వ రంగ కంపెనీ. ఈ కంపెనీ ప్రపంచవ్యాప్తంగా లు రకాల రుచులు, వాసనల్ని తయారు చేయడం, అమ్మడం చేస్తోంది. ఈ రుచులు, వాసనల్ని పలు రకాల వినియోగ పదార్థాల తయారీలో వాడతారు. వినయోగ పదార్థాల పరిశ్రమలు వీటిని ఉపయోగిస్తుంటాయి. ఐఎఫ్ ఎఫ్ ప్రధానమైన వ్యాపార విభాగాలు సెంట్, టేస్ట్.
ఈ స్వాధీనానికి సంబంధిచిన వివరణాత్మక ఆదేశాలను త్వరలోనే సిసిఐ విడుదల చేస్తుంది.
ప్రధాన మంత్రి కార్యాలయం
తెలంగాణ స్థాపన దినం నాడు ఆ రాష్ట్ర ప్రజల కు శుభాకాంక్ష లు తెలిపిన ప్రధాన మంత్రి; ఆంధ్ర ప్రదేశ్ ప్రజల కు శుభకామన లు వ్యక్తం చేసిన ప్రధాన మంత్రి
తెలంగాణ స్థాపన దినోత్సవాన్ని పురస్కరించుకొని తెలంగాణ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ఇదే సందర్భం లో ఆంధ్ర ప్రదేశ్ ప్రజల కు కూడా ప్రధాన మంత్రి తన శుభకామనల ను వ్యక్తం చేశారు.
‘‘తెలంగాణ ప్రజల కు వారి రాష్ట్ర స్థాపన దినోత్సవ శుభాకాంక్షలు. ఈ రాష్ట్రం యొక్క ప్రజానీకం వివిధ రంగాల లో రాణిస్తున్నారు. ఈ రాష్ట్రం భారతదేశం యొక్క వృద్ధి ప్రక్షేప పథాని కి విలువైనటువంటి తోడ్పాటుల ను ప్రసాదిస్తోంది. తెలంగాణ ప్రజల పురోగతి కోసం మరియు సమృద్ధి కోసం నేను ప్రార్థిస్తున్నాను.
ఆంధ్ర ప్రదేశ్ ప్రజల కు ఇవే నా యొక్క శుభకామన లు. కఠోర శ్రమ మరియు సాహసం ఈ గడ్డ యొక్క సంస్కృతి కి సమానార్ధకాలు గా నిలచి ఉన్నాయి. భారతదేశం యొక్క వృద్ధి లో ఈ రాష్ట్ర పాత్ర కు ఎనలేని విలువ ఉన్నది. ఈ రాష్ట్ర ప్రజలు వారి యొక్క భావి ప్రయత్నాల లో అత్యుత్తమ ఫలితాల ను సాధించాలని అభిలషిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
వరుసగా 11వ రోజు కూడా చికిత్సలో ఉన్నవారి సంఖ్య10 లక్షల లోపు
10 లక్షలమంది కోలుకున్నది12 రోజుల్లోనే
చికిత్సలో ఉన్న కోవిడ్ బాధితుల సంఖ్య వరుసగా 11 రోజులుగా 10 లక్షల లోపే కొనసాగటం ద్వారా భారత్ మరో ప్రత్యేకత సాధించింది. ఈరోజు చికిత్సలో ఉన్న కోవిడ్ బాధితులు 9,42,217 మంది.
ప్రతిరోజూ పెద్ద సంఖ్యలో కోవిడ్ నుంచి విముక్తులవుతుందటంతో రోజువారీ కోలుకుంటున్నవారి సంఖ్య గరిష్ఠంగా ఉంటూ వస్తోంది. గడిచిన 24 గంటల్లో 78,877 మంది కోలుకున్నారు. దీనివలన జాతీయ స్థాయిలో కోలుకుంటున్నవారి శాతం ప్రస్తుతం 83.70% గా నిలిచింది.
ఈరోజు వరకు దేశవ్యాప్తంగా కోలుకున్నవారి సంఖ్య 53,52,078 గా నమోదైంది. వీళ్లలో ఆఖరి 10 లక్షలమంది కేవలం గడిచిన 12 రోజుల్లో నమోదైనవారే. కోవిడ్ నుంచి బైటపడిన వారి సంఖ్యాపరంగా అంతర్జాతీయంగా భారత్ ముందుండటానికి ఇది దారితీసింది.
ప్రస్తుతం ఇంకా కోవిడ్ తో బాధపడుతూ చికిత్స అందుకుంటున్నవారిలో 76.62% శాతం కెసులు కేవలం 10 రాష్ట్రాలు, కేంద్రపాలిత ప్రాంతాలలో నమోదైనవే కావటం గమనార్హం.
ఈరోజుకు దేశవ్యాప్తంగా ఇప్పటిదాకా నమోదైన కోవిడ్ పాజిటివ్ కేసులలో ఇంకా చికిత్సలో ఉన్నవారు 14.74% మాత్రమే. అత్యధికంగా 2.5 లక్షలమందికి పైగా చికిత్స పొందుతున్న వారున్న మహారాష్ట్ర ఈ జాబితాలో ముందుంది. ఆ తరువాత లక్షకు పైగా కేసులతో కర్నాటక రెండో స్థానంలో ఉంది.
14 రాష్ట్రాలు, కేంద్రపాలిత ప్రాంతాలలో ఐదేసి వేలకంటే తక్కువమంది కోవిడ్ బాధితులు ప్రస్తుతం ఇంకాచికిత్స పొందుతూ ఉన్నారు.
గడిచిన 24 గంటలలో దేశవ్యాప్తంగా మొత్తం 81,484 మంది కోవిడ్ పాజిటివ్ లుగా నిర్థారణ అయ్యారు.
కొత్తగా పాజిటివ్ గా నిర్థారణ అయిన కేసుల్లో 78.07% మంది పది రాష్ట్రాలలోనే కేంద్రీకృతం కావటం కూడా గమనార్హం. ఆ రాష్ట్రాల్లో మహారాష్ట్ర అత్యధికంగా 16,000 కు పైగా కేసులు నమోదు చేసుకోగా సుమారు 10,000 కేసులతో కర్నాటక రెండో స్థానంలో, 8,000 కు పైగా కేసులతో కేరళ మూడో స్థానంలో ఉన్నాయి.
కొత్తగా కోలుకున్న వారిలో 72% మంది 10 రాష్ట్రాల్లో నమోదయ్యారు. అలా కొత్తగా కోలుకున్నవారి జాబితాలో అత్యధిక సంఖ్యతో మహారాష్ట్ర ముందుండగా, ఆంధ్రప్రదేశ్ రెండో స్థానంలో, కర్నాటక మూడో స్థానంలో ఉన్నాయి.
గత 24 గంటల్లో దేశంలో 1095 కోవిడ్ మరణాలు నమోదయ్యాయి. వాటిలో 83.37% మంది పది రాష్ట్రాలు, కేంద్రపాలిత ప్రాంతాలకు చెందినవారే. నిన్న నమోదైన మరణాలలో 364 మంది  మహారాష్ట్ర నుంచే కాగా కర్నాటకలో 130 మరణాలు నమోదయ్యాయి.
ప్రధాన మంత్రి కార్యాలయం
రత్నగిరి జిల్లాలో ఒక ఫ్యాక్టరీలో జరిగిన పేలుడులో ప్రాణాలు కోల్పోయిన వారికి సంతాపం ప్రకటించిన ప్రధానమంత్రి
రత్నగిరి జిల్లాలోని ఒక ఫ్యాక్టరీలో సంభవించిన పేలుడు కారణంగా ప్రాణాలు కోల్పోయిన వారికి ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ ఘటన పట్ల ఆయన విచారం వ్యక్తం చేశారు.
ఇందుకు సంబంధించి ట్విట్టర్ ద్వారా ఆయన ఒక సందేశమిస్తూ, రత్నగిరి జిల్లాలోని ఒక ఫ్యాక్టరీలో పేలుడు కారణంగా కొందరు ప్రాణాలు కోల్పోయారని తెలిసి బాధేసింది. మరణించిన వారి కుటుంబాలకు నా సంతాపం తెలియజేస్తున్నాను. ఈ ఘటనలో గాయపడిన వారు త్వరగా కోలుకోవాలని ఆకాంక్షిస్తున్నాను అని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.33 కోట్ల డోసులు  అందించారు
గత 24 గంటల్లో 1,25,013 డోసులు అందించారు
దేశవ్యాప్త క్రియాశీల కేసుల సంఖ్య 26,834
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.75%
గత 24 గంటల్లో 1,841 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,75,149 కు పెరిగింది.
గత 24 గంటల్లో 2,060 కొత్త కేసులు నమోదయ్యాయి.
రోజువారీ పాజిటివిటీ రేటు 1.86%
వారపు పాజిటివిటీ రేటు 1.02%
గత 24 గంటల్లో చేసిన 1,10,863 కొవిడ్ పరీక్షలతో కలిపి ఇప్పటివరకు 89.86 కోట్ల పరీక్షలు చేశారు.
ఆర్థిక మంత్రిత్వ శాఖ
32 రాష్ట్రాలు మరియు కేంద్రపాలిత ప్రాంతాలలో 'వన్ నేషన్ వన్రేషన్ కార్డ్' పథకం అమలులో 69 కోట్ల మంది ప్రజలు ప్రయోజనం పొందారు: ఆర్థిక మంత్రి
అసంఘటిత కార్మికులకు సంబంధించిన సమాచారాన్ని సేకరించడానికి ప్రత్యేకపోర్టల్
వేదికలు మరియు ప్లాట్ఫాం కార్మికులకు సామాజిక భద్రతా ప్రయోజనాలనుఅందించడానికి నాలుగు లేబర్ కోడ్లు అమలు చేయబడతాయి
సింగిల్ రిజిస్ట్రేషన్ మరియు లైసెన్సింగ్ యజమానులపై కాంప్లయన్స్ భారంతగ్గుతుంది.
వలస కార్మికులు, పనివారు..
దేశంలో ఎక్కడైనా లబ్ధిదారులు తమ రేషన్ను క్లయిమ్ చేసుకొనేందుకు వీలుగా కేంద్ర ప్రభుత్వం వన్ నేషన్ వన్ రేషన్ కార్డ్ పథకాన్ని ప్రారంభించింది. వన్ నేషన్ వన్ రేషన్ కార్డ్ పథకం 32 రాష్ట్రాలు, యుటీలలో అమలులో ఉంది. 69 కోట్ల మంది లబ్ధిదారులకు చేరువైంది. అంటే ఇది మొత్తం లబ్ధిదారులలో 86 శాతానికి సమానం. మిగిలిన 4 రాష్ట్రాలు, కేంద్ర పాలిత ప్రాంతాలూ రాబోయే కొద్ది నెలల్లో ఈ పథకంలో విలీనం చేయబడతాయి. దాదాపు 20 సంవత్సరాల క్రితం ప్రారంభమైన నాలుగు లేబర్ కోడ్ల అమలు ప్రక్రియనిక ముగించాలని ప్రభుత్వం ప్రతిపాదించింది. ప్రపంచ వ్యాప్తంగా మొదటిసారిగా సామాజిక భద్రత ప్రయోజనాలు జట్కాబండ్లు, ప్లాట్ఫాం కార్మికులకు విస్తరించనున్నాము. అన్ని వర్గాల కార్మికులకు కనీస వేతనం వర్తిస్తుంది. దీనికి తోడు అందరికీ కార్మిక రాజ్య బీమా రక్షణ కల్పించబడుతుంది. మహిళలకు అన్ని విభాగాలలో మహిళలు పని చేసేలా అనుమతించబడుతుంది. రాత్రి షిఫ్టులలో తగిన రక్షణతో పనిచేయడానికి వీలుగా అనుమతి ఉంటుంది. అదే సమయంలో ఒకే రిజిస్ట్రేషన్ మరియు లైసెన్సింగ్ మరియు ఆన్లైన్ రాబడితో యజమానులపై సమ్మతి భారం తగ్గుతుంది.
యు పి ఎస్ సి
ఎస్సీ/ ఎస్టీ/ ఓబీసీ/ ఈడబ్ల్యుఎస్/ పీడబ్ల్యుబీడీ వర్గాల వారి కోసం యూపీఎస్సీ హెల్ప్లైన్
స్వాతంత్ర్య వచ్చి 75 సంవత్సరాలు గడుస్తున్న శుభతరుణానికి గుర్తుగా భారతదేశం 'ఆజాది కా అమృత్ మహోత్సవం' వేడుకను జరుపుకుంటుంది. ఈ గొప్ప వేడుకలో భాగంగా విభిన్న వర్గాల వారికి సహాయంగా ఉండేలా యూనియన్ పబ్లిక్ సర్వీస్ కమిషన్  ఒక హెల్ఫ్లైన్ను ప్రారంభించింది. షెడ్యూల్ కులాలకు , షెడ్యూల్డ్ తెగకు , ఇతర వెనుకబడిన తరగతులు , ఆర్థికంగా బలహీనమైన వర్గాలు  మరియు బెంచ్మార్క్ వైకల్యాలు కలిగి ఉన్న వ్యక్తులకు  కమిషన్ నిర్వహించే పరీక్షలు/ రిక్రూట్మెంట్ల కోసం దరఖాస్తు చేసేవారు/ దరఖాస్తు చేసుకోవాలని అనుకుంటున్న వారికి సహాయం చేయాలనే లక్ష్యంతో ఒక 'హెల్ప్లైన్'  ను ప్రారంభించింది. ఆయా వర్గాలకు చెందిన అభ్యర్థుల సందేహాలకు స్నేహపూర్వకంగా సమాధానాలు అందించాలన్న కమిషన్ ప్రయత్నంలో భాగంగా దీనిని ఏర్పాటు చేశారు. ఈ హెల్ప్లైన్ అన్ని పని దినాలలో  పనిచేస్తుంది. పైన పేర్కొన్న కేటగిరీల అభ్యర్థులు ఏదైనా పరీక్ష/ నియామకానికి సంబంధించిన దరఖాస్తు ఫారమ్ని నింపడంలో లేదా కమిషన్ పరీక్షలు/ నియామకాలకు సంబంధించిన ఏవైనా సందేహాల కోసం, ఇతరత్ర ఇబ్బందిని ఎదుర్కొంటున్నట్లయితే, సహాయం కోసం ఈ పూర్తిస్థాయి హెల్ప్లైన్లో సంప్రదించవచ్చు.
<><><>
(Visitor Counter : 185
ఆయుష్
Amazon.inలో ఆయుర్వేద ఉత్పత్తుల కోసం ప్రత్యేక స్టోర్ ఫ్రంట్ను ప్రారంభించిన ఆయుష్ మంత్రి శ్రీ సర్బానంద సోనోవాల్
Amazon.in మార్కెట్ప్లేస్లో ఆయుర్వేద ఉత్పత్తుల కోసం ప్రత్యేక స్టోర్ ఫ్రంట్ను కేంద్ర ఆయుష్ మంత్రి శ్రీ సర్బానంద సోనోవాల్ ఈరోజు జరిగిన వర్చువల్ కార్యక్రమంలో ప్రారంభించారు. ఈ కార్యక్రమంలో ఆయుష్ ఎంఓఎస్ శ్రీ ముంజ్పరా మహేంద్రభాయ్ మరియు ఇతర ప్రముఖులు కూడా పాల్గొన్నారు. ఆయుర్వేదం మరియు దాని ప్రయోజనాలపై రూపొందించిన ఒక షార్ట్ వీడియో ఫిల్మ్తో కార్యక్రమం ప్రారంభమైంది.
ఈ ఆయుర్వేద ఉత్పత్తుల స్టోర్ ఫ్రంట్ చిన్న వ్యాపారాలు మరియు స్టార్టప్ బ్రాండ్ల నుండి వివిధ రకాల జ్యూస్లు, చర్మ సంరక్షణ సప్లిమెంట్లు, రోగనిరోధక శక్తిని పెంచే ఉత్పత్తులు, నూనెలు మరియు మరిన్ని ప్రత్యేకమైన ఆయుర్వేద ఉత్పత్తుల దృశ్యమానతను మెరుగుపరుస్తుంది. ఫోకస్ ఏరియాలు మరియు పెయిన్ మేనేజ్మెంట్, ఇమ్యూనిటీ బూస్టర్లు, బ్లడ్ ప్యూరిఫైయర్లు, మహిళల ఆరోగ్యం, వెయిట్ మేనేజ్మెంట్, మెంటల్ వెల్నెస్ వంటి ఆరోగ్య ప్రయోజనాలకు అనుగుణంగా ఉత్పత్తి ఎంపిక నిర్వహించబడినందున ఇది షాపింగ్ను సులభతరం చేస్తుంది.
వర్చువల్ లాంచ్ కార్యక్రమంలో శ్రీ సర్బానంద సోనోవాల్ మాట్లాడుతూ, “కొవిడ్-19 కోసం ఆయుర్వేదం, సిద్ధ, హోమియోపతి మందులను శాస్త్రీయంగా అభివృద్ధి చేయడం చాలా ముఖ్యం. ఈ ఉత్పత్తులకు చెందిన బలమైన మార్కెటింగ్ నెట్వర్క్ను ప్రజలకు చేరవేయడం కూడా అంతే ముఖ్యం. అమెజాన్ తన ఇ-కామర్స్ ప్లాట్ఫారమ్ ద్వారా ఉత్పత్తుల డెలివరీని నిర్ధారించడం ద్వారా సరఫరా గొలుసును బలోపేతం చేయడంలో కీలకపాత్ర పోషిస్తున్నందుకు నేను సంతోషిస్తున్నాను. అది చెవాన్ప్రాష్, ఆయుష్ కధా లేదా ఆయుష్ -64 ఏదైనా కావచ్చు. భారతదేశ ప్రధానమంత్రి ఆత్మనిర్భర్ భారత్ దార్శనికతను నెరవేర్చే దిశగా ముందడుగు వేస్తున్న ఆయుష్ను మన దైనందిన జీవితంలో భాగం చేసుకోవడంపై దృష్టి సారించేందుకు చిన్న మరియు పెద్ద కంపెనీలతో పాటు స్టార్టప్లను ప్రోత్సహించడానికి అవసరమైన చర్యలు తీసుకోవాలి."అని తెలిపారు.
కోవిడ్ నుండి ప్రజలను రక్షించడానికి ఆల్ ఇండియా ఇన్స్టిట్యూట్ ఆఫ్ ఆయుర్వేద అభివృద్ధి చేసిన ఆయు రక్ష కిట్, బాలరక్ష కిట్ మరియు స్వాస్త్య రక్ష కిట్లను కూడా మంత్రిత్వ శాఖ ప్రోత్సహిస్తోందని మంత్రి తెలిపారు. ఈ కిట్లు 3-4 ఆయుర్వేద ఔషధాల కాంబో-ప్యాక్, ఉదా. సంశమణి వతి, అను తైలా, ఆయుష్ క్వాత్ మరియు చయన్ప్రాష్ ఉన్నాయని తెలిపారు.ఈ కిట్లను ఈ-కామర్స్ ప్లాట్ఫామ్ ద్వారా అమెజాన్లో ప్రజలకు అందుబాటులో ఉంచవచ్చని చెప్పారు.
2014 సంవత్సరంలో 3 బిలియన్ డాలర్ల విలువ ఉన్న ఆయుష్ మార్కెట్ పరిమాణం ఆయుష్ మంత్రిత్వ శాఖ చేపట్టిన వివిధ కార్యక్రమాల కారణంగా 18 బిలియన్ డాలర్లకు పెరిగిందని, ఆయుష్ మార్కెట్ను మరింత పెంచడానికి ప్రభుత్వం చేపట్టిన కార్యక్రమాల ద్వారా ఆయుష్ తయారీ రంగం అలాగే సేవా రంగం ప్రారంభించిన వివిధ ప్రమోషనల్ స్కీమ్ల గరిష్ట ప్రయోజనాన్ని పొందాలని శ్రీ సోనోవాల్ సూచించారు.
ఈ సందర్భంగా అమెజాన్ ఇండియా ఇండియా కన్స్యూమర్ బిజినెస్ కంట్రీ మేనేజర్ మనీష్ తివారీ మాట్లాడుతూ " భారతీయ జీవన విధానంలో ఆయుర్వేదం ఎప్పుడూ భాగమని, ఈ ప్రత్యేక స్టోర్ ఫ్రంట్ను ప్రారంభించడం సంతోషంగా ఉందన్నారు. ఆయుర్వేదం గురించి అవగాహన కల్పించడంపై భారత ప్రభుత్వం ప్రత్యేక దృష్టి సారిస్తోందని, ఈ దార్శనికతకు దోహదపడేందుకు మరియు ఆయుర్వేద ఉత్పత్తులను వినియోగదారులకు మరింత అందుబాటులోకి తీసుకురావడానికి మా ప్రయత్నాల్లో ఈ స్టోర్ఫ్రంట్ ఒక భాగమని' ఆయన అన్నారు.
ప్రధాన మంత్రి కార్యాలయం
సంస్కృతం మరియు హిందీ భాషల లో పండితుడు డాక్టర్ రామా కాంత్ శుక్లా కన్నుమూతపట్ల సంతాపం తెలిపిన ప్రధాన మంత్రి
సంస్కృతం మరియు హిందీ భాషల లో పండితుడు డాక్టర్ రమా కాంత్ శుక్ల గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘సంస్కృత సాహిత్య జగతి కి మరియు హిందీ సాహిత్య జగతి కి అమూల్యమైనటువంటి సేవల ను అందించిన డాక్టర్ రమా కాంత్ శుక్ల గారి మరణం అత్యంత దుఃఖం కలిగించింది. ఈ శోక ఘడియ లో ఆయన కుటుంబాని కి మరియు ఆయన అభిమానుల కు ఇదే ప్రగాఢ సంతాపం. ఓం శాంతి.’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
జామపండ్ల ఎగుమతుల తీరు ఉప్పెన ; 2013 నుంచి 260% వృద్ధి నమోదు
2013 నుంచి పెరుగు  పనీర్  ఎగుమతిలో 200% వృద్ధి
భారతదేశం జామపండ్ల ఎగుమతి 2013 నుంచి 260% వృద్ధిని సాధించింది. ఎగుమతులు ఏప్రిల్-జనవరి 2013-14లో 0.58 మిలియన్ డాలర్ల నుంచి ఏప్రిల్ 2021-22 నాటికి 2.09 మిలియన్ డాలర్లకు పెరిగాయి.
భారతదేశ తాజా పండ్ల ఎగుమతి కూడా గణనీయమైన వృద్ధి సాధించింది. అన్ని తాజా ఆహార కేటగిరీలలో తాజా ద్రాక్ష అతిపెద్ద ఎగుమతి అయిన ఉత్పత్తి. 2020-21లో, తాజా ద్రాక్ష ఎగుమతి విలువ 314 మిలియన్ డాలర్లు. ఇతర తాజా పండ్ల ఎగుమతి 302 మిలియన్ డాలర్లు, తాజా మామిడి డాలర్లలో 36 మిలియన్లు తమలపాకులు, ఇతర కాయలు 19 మిలియన్లు. 2020-21లో, భారతదేశం మొత్తం తాజా పండ్ల ఎగుమతిలో తాజా ద్రాక్ష, ఇతర తాజా పండ్ల వాటా 92 శాతం.
2020-21లో భారతదేశ ప్రధాన తాజా పండ్ల ఎగుమతి గమ్యాన్ని అనుసరించి డాలర్లలో - బంగ్లాదేశ్ , నెదర్లాండ్ , అరబ్ ఎమిరేట్స్ , UK , నేపాల్ , ఇరాన్ 32.54 మిలియన్లు), రష్యా , సౌదీ అరేబియా , ఒమన్  కతార్ . 2020-21లో భారతదేశ తాజా పండ్ల ఎగుమతిలో మొదటి పది దేశాలు 82 శాతం వాటా కలిగి ఉన్నాయి.
పెరుగు  పనీర్  ఎగుమతి కూడా ఏప్రిల్-జనవరి 2013-14లో 10 మిలియన్ల నుంచి ఏప్రిల్-జనవరి 2021022లో 30 మిలియన్లకు 200% విపరీతమైన వృద్ధిని సాధించింది.
గత ఐదేళ్లలో డైరీ ఎగుమతులు 10.5 శాతం వార్షిక వృద్ధి రేటుతో వృద్ధి చెందడం గమనించవచ్చు. 2021-22 , భారతదేశం 181.75 మిలియన్ల విలువైన పాల ఉత్పత్తులను ఎగుమతి చేసింది ప్రస్తుత ఆర్థిక సంవత్సరంలో, ఇది మునుపటి సంవత్సరం ఎగుమతి విలువ అధిగమించడానికి సిద్ధంగా ఉంది.
2020-21లో భారతదేశం యొక్క ప్రధాన పాల ఉత్పత్తుల ఎగుమతి గమ్యం అరబ్ దేశం, బంగ్లాదేశ్ , అమెరికా , భూటాన్ , సింగపూర్ , సౌదీ అరేబియా , మలేషియా , కతార్ , ఒమన్  ఇండోనేషియా  2020-21లో భారతదేశం పాల ఉత్పత్తుల ఎగుమతిలో మొదటి పది దేశాలు 61 శాతం కంటే ఎక్కువ వాటా కలిగి ఉన్నాయి.